**Ministru kabineta noteikumu projekta**

**„Grozījumi Ministru kabineta 2004. gada 17. februāra noteikumos Nr. 83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Veterinārmedicīnas likuma 26. panta pirmā daļa un 27. panta trešā daļa;2) Komisijas 2019. gada 11. aprīļa Īstenošanas lēmums (ES) 2019/609, ar ko groza Īstenošanas lēmumu 2014/709/ES attiecībā uz Āfrikas cūku mēra patogēnu identifikācijas testa izmantošanu, cūku nosūtīšanu caur pielikumā norādītajiem apgabaliem un minētā lēmuma piemērojamību (turpmāk – Īstenošanas lēmums 2019/609/ES). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83), kuros ir jāizdara grozījumi, lai ietvertu Īstenošanas lēmuma 2019/609/ES normas.Kā norādīts Īstenošanas lēmuma 2019/609/ES pamatojumā, grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums 2014/709/ES) tika izdarīti šādu apsvērumu dēļ:

|  |
| --- |
| 1) ņemot vērā to Eiropas Savienības dalībvalstu pieredzi, kurās ir izplatījies Āfrikas cūku mēris, Eiropas Pārtikas nekaitīguma iestāde (*EFSA*) publicēja vairākus ziņojumus, kuros norādīts, ka visefektīvākais paņēmiens, kā laikus konstatēt slimību, ir Āfrikas cūku mēra patogēnu identifikācijas tests, proti, vīrusa genoma atklāšana ar polimerāzes ķēdes reakciju. Šo metodi ir aprakstījusi Eiropas Savienības Āfrikas cūku mēra references laboratorija. Tādējādi Īstenošanas lēmumā 2014/709/ES bija jānosaka Āfrikas cūku mēra patogēnu identifikācijas testi. *EFSA* ir publicējusi šādus ziņojumus:a) 2017. gada 23. marta ziņojumu “Epidemiological analyses on African swine fever in the Baltic countries and Poland”;b) 2017. gada 8. novembra ziņojumu “Epidemiological analyses of African swine fever in the Baltic States and Poland”;c 2018. gada 29. novembra ziņojumu “Epidemiological analyses of African swine fever in the European Union”;2) laika gaitā ir izveidojušies pietiekami lieli Āfrikas cūku mēra riska apgabali vienas valsts teritorijā, kas savienojas ar blakus esošo dalībvalstu tādiem pašiem riska apgabaliem. Tas nozīmē, ka dzīvu cūku nosūtīšana no Īstenošanas lēmuma 2014/709/ES pielikuma II daļā minētajiem apgabaliem uz citas dalībvalsts apgabaliem, kas norādīti Īstenošanas lēmuma 2014/709/ES pielikuma II vai III daļā, ja pārvadāšana tiek nodrošināta bez teritoriāla pārtraukuma, nerada risku Āfrikas cūku mēra vīrusa izplatībai jaunās vietās, tāpēc šādas tirdzniecības gadījumā nav nepieciešama tranzīta dalībvalstu un galamērķa dalībvalstu kompetento iestāžu izdots apstiprinājums, kas atļauj šādu kravu pārvadājumus cauri riska zonām. Tāpat nav nepieciešams izcelsmes dalībvalsts kompetentai iestādei ziņot par šādiem pārvadājumiem Eiropas Komisijai un pārējām dalībvalstīm;3) ņemot vērā to, ka inficētajās teritorijās joprojām tiek atklātas ar Āfrikas cūku mēri slimas mežacūkas, kā arī no Āfrikas cūku mēra brīvas teritorijas statusa atgūšanas termiņu, kas norādīts Pasaules Dzīvnieku veselības organizācijas Sauszemes dzīvnieku veselības kodeksa nodaļā par Āfrikas cūku mēri, nepieciešams noteikt jaunu termiņu Īstenošanas lēmuma 2014/709/ES piemērošanai līdz 2021. gada 21. aprīlim. Datums noteikts, ievērojot Eiropas Parlamenta un Padomes **2016. gada 9. marta** Regulas **(ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”)** piemērošanas datumu, proti, tā ir piemērojama no 2021. gada 21. aprīļa un nosaka aizsardzības pasākumus dzīvnieku slimību gadījumā. Svarīgi, lai pret Āfrikas cūku mēri tiktu īstenoti nepārtraukti pasākumi Savienības līmenī, ņemot vērā šīs slimības pašreizējo epidēmiju. |

Noteikumu Nr. 83 68.2 punktā noteikta kārtība, kādā savvaļas cūkas no Latvijas administratīvajām teritorijām, kas nav iekļautas šo noteikumu [3.](https://likumi.lv/ta/id/84573#piel3) pielikuma sarakstā, atļauts pārvietot uz citām Latvijas administratīvajām teritorijām vai citām Eiropas Savienības dalībvalstīm. Savukārt noteikumu Nr. 83 71.37 punktā ir noteikts aizliegums no Latvijas izvest savvaļas cūkas uz citām Eiropas Savienības dalībvalstīm un trešajām valstīm neatkarīgi no tā, vai savvaļas cūku turēšanā ir izpildīti nosacījumi, kas noteikti noteikumu 68.2 punktā. Tādējādi ir nepieciešams saskaņot normas un no noteikumiem Nr. 83 svītrot 68.2 punkta prasības. Ministru kabineta noteikumu projekts „Grozījumi Ministru kabineta 2004. gada 17. februāra noteikumos Nr. 83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts) sagatavots, lai:1) ieviestu Īstenošanas lēmuma 2019/609/ES normas;2) svītrotu no noteikumiem Nr. 83 normas, kuras dod iespēju izvest no Latvijas teritorijas mežacūkas, kas turētas apstākļos, kādos tiek turētas mājas cūkas.  |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Zemkopības ministrija sniedz informāciju par Finanšu ministrijas jautājumu attiecībā uz dzīvu cūku pārvietošanu un ar to saistīto paraugu laboratoriskiem izmeklējumiem. Lai pārliecinātos, vai dzīvnieki nav inficēti ar Āfrikas cūku mēra vīrusu, saskaņā ar Īstenošanas lēmumu 2014/709/ES pirms cūku pārvietošanas bija jāveic laboratorijas testi. Šos testus Zemkopības ministrija plānoja saistībā ar Āfrikas cūku mēra uzraudzības un apkarošanas programmu un apstiprināja Ministru kabineta sēdē 2018.gada beigās (Ministru kabineta  2018.gada 18.decembra sēdes protokols Nr.60 104.§).Ņemot vērā Īstenošanas lēmuma 2019/609/ES normas, šie testi turpmāk būs jāaizstāj ar Āfrikas cūku mēra patogēnu identifikācijas testiem. Tas nozīmē, ka Āfrikas cūku mēra diagnostikā tiks izmantoti jutīgāki testi, kas ļaus precīzāk noteikt vīrusu. Īstenošanas lēmumā 2019/609/ES ir noteiktas prasības cūku novietnē veikt pasīvo uzraudzību (veikt cūku līķu patologanatomisko sekciju un ik nedēļu nosūtīt katrā ražošanas vienībā vismaz divu nobeigušos cūku līķu paraugus laboratoriskajiem izmeklējumiem par Āfrikas cūku mēra vīrusa atklāšanu). Ieviešot pasīvo uzraudzību, nākotnē tiks samazināts to laboratorisko izmeklējumu skaits, kuri bija nepieciešami pirms cūku nosūtīšanas no izcelsmes novietnes. Papildus informējam, ka finansējums pasākumiem (gan Āfrikas cūku mēra patogēnu identifikācijas testiem, gan cūku līķu patologanatomiskā materiāla izmeklēšanai) tiks nodrošināts saskaņā ar apstiprināto Āfrikas cūku mēra uzraudzības un apkarošanas programmu, ievērojot Zemkopības ministrijas esošo budžetu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus, Pārtikas un veterināro dienestu un Pārtikas drošības, dzīvnieku veselības un vides zinātnisko institūtu “BIOR” un kautuvēm, kurās kauj cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.01.2019. bija reģistrēti 3762 cūku sugas dzīvnieku īpašnieki (novietnes, kurās dzīvnieki tiek turēti gan komerciālos nolūkos, gan pašpatēriņam). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019. gada 11. aprīļa Īstenošanas lēmums (ES) 2019/609, ar ko groza Īstenošanas lēmumu 2014/709/ES attiecībā uz Āfrikas cūku mēra patogēnu identifikācijas testa izmantošanu, cūku nosūtīšanu caur pielikumā norādītajiem apgabaliem un minētā lēmuma piemērojamību (turpmāk – Īstenošanas lēmums 2019/609/ES). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2019/609/ES 1.panta 1. punkta “a” apakšpunkts | Noteikumu projekta 2. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/609/ES 1. panta 1. punkta “b” apakšpunkta “i” apakšpunkts | Noteikumu projekta 3. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/609/ES 1. panta 1. punkta “b” apakšpunkta “ii” apakšpunkts | Noteikumu projekta 4. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/609/ES 1. panta 1. punkta “c” apakšpunkts | Noteikumu projekta 5. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/609/ES 1. panta 2. punkta “a” apakšpunkts | Noteikumu projekta 6. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/609/ES 1. panta 2. punkta “b apakšpunkta “ii” apakšpunkts | Noteikumu projekta 7. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2019/609/ES 1. panta 3. punkts | Noteikumu projekta 8. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā 2019/609/ES nav dota rīcības brīvība dalībvalstij ieviest tiesību normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Diskusijas sabiedrībā par Īstenošanas lēmumā 2019/609/ES iekļautajām normām nav nepieciešamas, jo ar noteikumu projektā tehniski tiek pārņemtas Īstenošanas lēmuma 2019/609/ES normas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās par to budžetā esošajiem resursiem. |

 Zemkopības ministrs K. Gerhards

Vecuma-Veco 67027551

Olita.Vecuma-Veco@zm.gov.lv